2023 m. spalio 5 d. Teisingumo Teismo (aštuntoji kolegija) nutartisZSE Elektrárne
(Byla C-151/23)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Bendra pridėtinės vertės mokesčio (PVM) sistema – Direktyva 2006/112/EB – 183 straipsnis – PVM permoka – Pavėluotas grąžinimas – Apmokestinamojo asmens teisė į delspinigius – Taikymo sąlygos – Valstybių narių procesinė autonomija – Veiksmingumo ir mokesčių neutralumo principai – Nacionalinės teisės nuostata, pagal kurią delspinigiai skaičiuojami nuo datos, kuri yra vėlesnė nei data, nuo kada permoka turėjo būti grąžinta neatliekant mokestinio patikrinimo“
Mokesčių teisės aktų suderinimas – Bendra pridėtinės vertės mokesčio sistema – Perkant sumokėto mokesčio atskaita – Teisės į atskaitą įgyvendinimo taisyklės – Permokos grąžinimas – Pareiga mokėti palūkanas, kai permoka negrąžinama per protingą terminą – Delspinigių taikymo sąlygos, priskiriamos valstybių narių procesinei autonomijai – Lygiavertiškumo ir veiksmingumo principų paisymas – Atskaitos taško apskaičiuojant palūkanas, kurios turi užtikrinti tinkamą patirtos žalos atlyginimą, nustatymas
(Tarybos direktyvos 2006/112 183 straipsnio pirma pastraipa)
(žr. 27–31 punktus ir rezoliucinę dalį)
Rezoliucinė dalis
2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 183 straipsnio pirma pastraipa
turi būti aiškinama taip:
apmokestinamasis asmuo turi teisę iš nacionalinio mokesčių administratoriaus reikalauti, kad šis jam sumokėtų delspinigius nuo pridėtinės vertės mokesčio permokos, jeigu per protingą laikotarpį šios permokos negrąžino. Šių delspinigių taikymo sąlygos priklauso valstybių narių procesinei autonomijai, pagrįstai lygiavertiškumo ir veiksmingumo principais, atsižvelgiant į tai, kad nacionalinės teisės nuostatos, susijusios, be kita ko, su galimai mokėtinų delspinigių skaičiavimo atskaitos tašku, neturi iš apmokestinamojo asmens atimti teisės į tinkamą kompensaciją už nuostolius, atsiradusius dėl pavėluoto permokos grąžinimo.